मंदिर के बाहर लोगों की उमड़ी भीड़; हाथ जोड़कर फैंस का अभिवादन किया
Bollywood Superstar Akshay Kumar Visits Kedarnath Dham बॉलीवुड के सुपरस्टार अक्षय कुमार केदारनाथ धाम पहुंचे हैं। इसी दौरान का एक वीडियो सोशल मीडिया पर सामने आया है।
बॉलीवुड के सुपरस्टार अक्षय कुमार केदारनाथ धाम पहुंचे हैं। इसी दौरान का एक वीडियो सोशल मीडिया पर सामने आया है। अक्षय ने केदारनाथ मंदिर में पहुंचर बाबा भोलेनाथ का आशीर्वाद लिया। विडियो में एक्टर अपनी सुरक्षा टीम के साथ मंदिर के अंदर जाते हुए दिखाई दिए।
अक्षय को देखने के लिए इकट्ठा हुए फैंस
यात्रा के दौरान एक्टर ऑल ब्लैक लुक में नजर आ रहे हैं। अक्षय ने अपने माथे पर लाल और पीले रंग का टीका लगाया है। बाबा केदारनाथ के धाम में एक्टर की एक झलक पाने के लिए वहां लोगों की भारी संख्या में भीड़ उमड़ पड़ी। इस दौरान अक्षय मंदिर के बाहर आए और हाथ जोड़कर फैंस का अभिवादन किया है।
फिल्म की शूटिंग के लिए पहुंचे देहरादून 
बता दें, अक्षय इन दिनों अपनी फिल्म की शूटिंग के लिए देहरादून में हैं। मंगलवार को एक्टर हेलीपैड से केदारनाथ धाम पहुंचे हैं।
अक्षय कुमार ने शेयर की फोटो 
इससे पहले अक्षय कुमार ने अपने इंस्टाग्राम अकाउंट पर केदारनाथ मंदिर की एक तस्वीर शेयर की थी। उन्होंने इस पोस्ट को शेयर करते हुए कैप्शन में लिखा, 'जय बाबा भोलेनाथ'। एक्टर के इस फोटो पर फैंस जमकर लाइक्स और कमेंट कर रहे हैं।
अक्षय कुमार के अपकमिंग प्रोजेक्ट्स 
अक्षय कुमार के वर्कफ्रंट की बात करें तो आखिरी बार वह इमरान हाशमी के साथ सेल्फी में नजर आए थे। इसमें डायना पेंटी और नुसरत भरुचा भी थीं। हालांकि फिल्म बॉक्स ऑफिस पर कुछ खास कमाल नहीं दिखा पाई। अब अक्षय के पास 'कैप्सूल गिल', 'बड़े मियां छोटे मियां' और 'ओह माय गॉड 2' जैसी कई फिल्में पाइपलाइन में हैं।